Just Fontaine

Just "Justo" Fontaine ( ahoskatua; Marrakex, Frantziar Maroko, 1933ko abuztuaren 18a - Tolosa Okzitania, 2023ko martxoaren 1a) frantziar futbol-jokalari izan zen. Munduko Futbol Txapelketa bateko azken fasean gol gehien sartu dituen erdiko aurrelaria da.

Biografia 
Nizako OGC taldean hasi zen jokatzen, eta talde harekin Frantziako Kopa eta Liga Txapelketa irabazi zituen 1954an eta 1956an, hurrenez hurren. Hurrengo urtean, Stade de Reims taldera aldatu zuten, eta 1958ko Kopa eta Liga Txapelketa irabazi zituen han. Hurrengo urtean, Europako Kopako finala galdu zuen, Alfredo Di Stefano eta Francisco Gentoren Real Madrilen kontra. 1960an, berriz irabazi zuen Frantziako txapelketa. Bi urtetan, txapelketako golegile nagusia izan zen: 1958an, 34 gol eta 1960an, 28 sartu zituen.

Frantziako selekzioarekin 31 gol sartu zituen 20 partidatan. 1958ko Munduko Futbol Txapelketan, Suedian, Frantzia hirugarren geratu zen: Fontainek 13 gol sartu zituen guztira, orain arte mundu-txapelketa bateko azken fasean jokalari batek sartu duen gol-kopururik handiena.

Erreferentziak 

Marrakextarrak
Frantziako futbolariak
Frantziako futbol entrenatzaileak
Ohorezko Legioko zaldunak
Ohorezko Legioko ofizialak